smcproject/ml-wiki-sentences huggingface dataset:
1922-ൽ ഗാന്ധിജി നിസ്സഹകരണ പ്രസ്ഥാനം പിൻവലിച്ചിരുന്നില്ലെങ്കിൽ അതേ വർഷം തന്നെ ഇന്ത്യക്കു സ്വാതന്ത്ര്യം ലഭിക്കുമായിരുന്നു എന്ന് ഈ പുസ്തത്തിൽ മൻമഥ് നാഥ് അഭിപ്രായപ്പെട്ടിട്ടുണ്ട്.
1947-ൽ ഇന്ത്യക്കു സ്വാതന്ത്ര്യം ലഭിച്ചതിനു ശേഷം അദ്ദേഹം ഇന്ത്യൻ കമ്മ്യൂണിസ്റ്റ് പാർട്ടിയിൽ ചേർന്നു.
കുട്ടികൾക്കു വേണ്ടിയുള്ള ബാൽ ഭാരതി , ഹിന്ദി മാസികയായ ആജ് കൽ ,  ഇന്ത്യൻ ആസൂത്രണ കമ്മീഷന്റെ പ്രസിദ്ധീകരണമായ യോജന എന്നിവയിൽ എഡിറ്ററായും അദ്ദേഹം പ്രവർത്തിച്ചിട്ടുണ്ട്.
1985 ഫെബ്രുവരി 27-ന് ഡെൽഹി യൂണിവേഴ്സിറ്റിയുടെ ആഭിമുഖ്യത്തിൽ ന്യൂഡെൽഹിയിലെ വിഗ്യാൻ ഭവനിൽ നടന്ന ഇന്റർനാഷണൽ സിമ്പോസിയം ഓൺ ഇന്ത്യ ആൻഡ് വേൾഡ് ലിറ്ററേച്ചറിൽ അദ്ദേഹം പങ്കെടുക്കുകയും പണ്ഡിറ്റ് രാം പ്രസാദ് ബിസ്മിൽ : എ വോറിയർ ഓഫ് പെൻ ആൻഡ് പിസ്റ്റൾ എന്ന തലക്കെട്ടിൽ ഒരു പ്രബന്ധം അവതരിപ്പിക്കുകയും ചെയ്തു.
ദീപാവലി ദിനത്തിലെ മരണം
1997 ഡിസംബർ 19-ന് ഡി.ഡി. നാഷണൽ ചാനലിൽ സംപ്രേഷണം ചെയ്ത സർഫറോഷ് കീ തമന്ന എന്ന 20 മിനിറ്റ് ദൈർഘ്യമുള്ള ഡോക്യുമെന്ററിയിൽ മൻമഥ് നാഥ് ഗുപ്തയുടെ അഭിമുഖം ഉൾപ്പെടുത്തിയിരുന്നു.
കകൊരി ട്രെയിൻ കൊള്ളയിൽ ഒരു യാത്രക്കാരനെ അബദ്ധത്തിൽ വെടിവച്ചു കൊന്നതിൽ ഖേദിക്കുന്നുവെന്ന് അദ്ദേഹം അഭമുഖത്തിൽ പറഞ്ഞിരുന്നു.
തന്റെ അബദ്ധം കൊണ്ടാണ് രാം പ്രസാദ് ബിസ്മിൽ ഉൾപ്പെടെയുള്ള 4 വിപ്ലവകാരികൾക്കു വധശിക്ഷ ലഭിച്ചതെന്ന് അദ്ദേഹം വിശ്വസിച്ചിരുന്നു.
കകൊരി കേസിൽ തനിക്കു വധശിക്ഷ ലഭിക്കാതിരുന്നതിൽ നിരാശയുണ്ടെന്നും അദ്ദേഹം വെളിപ്പെടുത്തിയിട്ടുണ്ട്.
2000 ഒക്ടോബർ 26-ന് രാജ്യം ദീപാവലി ആഘോഷിക്കുന്ന വേളയിൽ നിസാമുദ്ദീനിലുള്ള വസതിയിൽ വച്ച് മൻമഥ് നാഥ് അന്തരിച്ചു.
മരിക്കുമ്പോൾ അദ്ദേഹത്തിനു 92 വയസ്സായിരുന്നു.
അവലംബമാക്കിയ പുസ്തകങ്ങൾ ചന്ദ്രശേഖർ ആസാദ് ദേ ലിവ്ഡ് ഡേഞ്ചറസ്‍ലി - റിനൈസൻസ് ഓഫ് ഓ റവലൂഷണറി (1969) ഭാരതീയ ക്രാന്തികാരി ആന്തോളൻ കാ ഇതിഹാസ് (Revised:1993) ഹിസ്റ്ററി ഓഫ് ദ ഇന്ത്യൻ റവലൂഷണറി മൂവ്മെന്റ് (English version of above:1972) ഗാന്ധി ആന്റ് ഹിസ് ടൈസ് (1982) ഭഗത് സിംഗ് ആൻറ് ഹിസ് ടൈംസ് ആധി രാത് കെ അതിഥി (en. Guests at Midnight) കോൺഗ്രസ് കെ സൌ വർഷ് (en. Hundred Years of the Congress) ദിൻ ദഹാരെ (en. In Broad Daylight) സർ പാർ കഫാൻ ബന്ധ് കർ (en. With My Funeral Shroud as My Turban) തൊറാൻ ഫൊറാം ആപ്കേ സമയ കാ സൂര്യ ദിൻകർ  (The sun of his times: Ramdhari Singh 'Dinkar' ) ഷഹാദത്നാമ (en.Declaration of Martyrdom) അവലംബം Obituary in The Tribune Obituary in the Daily Pioneer A review of They Lived Dangerously Archived 2016-03-03 at the Wayback Machine .
പുറം കണ്ണികൾ They lived dangerously: reminiscences of a revolutionary Gandhi and his times History of the Indian revolutionary movement Bhagat Singh and his times
മന്യ
പ്രധാനമായും മലയാളം , തെലുങ്ക് സിനിമകൾക്കൊപ്പം കുറച്ച് കന്നഡ സിനിമകളിലും അഭിനയിച്ച ഒരു ഇന്ത്യൻ നടിയാണ് മന്യ.
തെലുങ്ക് സിനിമയിൽ അഭിനയ ജീവിതം ആരംഭിച്ച അവർ 2000-ൽ ലോഹിതദാസിന്റെ സംവിധാനത്തിൽ ദിലീപിനൊപ്പം ജോക്കറിൽ അഭിനയിച്ചു.
ചിത്രത്തിന്റെ വിജയം അവരെ മാതൃഭാഷയായ തെലുങ്കിന് പുറത്ത് കൂടുതൽ മലയാളം സിനിമകളുടെ ഒരു പരമ്പരയിലേക്ക് നയിച്ചു.
ആന്ധ്രാപ്രദേശിലെ നായിഡു കുടുംബത്തിൽ ഇംഗ്ലണ്ടിൽ ഡോക്ടറായിരുന്ന പ്രഹ്ലാദന്റെയും പദ്മിനിയുടെയും മകളായി ജനിച്ച മന്യ, ഇംഗ്ലണ്ടിൽ വളർന്ന് ഒമ്പതാം വയസ്സിൽ ദക്ഷിണേന്ത്യയിലേക്ക് മാറി.
അവർക്ക് അഞ്ജന എന്ന ഇളയ സഹോദരിയുണ്ട്.
മന്യ 2008 മേയ് 31 ന് സത്യ പട്ടേലിനെ വിവാഹം കഴിച്ചു.
2013 ൽ മാന്യ വികാസ് ബാജ്‌പേയെ വിവാഹം കഴിച്ചു, അവർക്ക് 2016 ൽ ഒരു മകൾ ജനിച്ചു.
മന്യ 14-ാം വയസ്സിൽ ബാലതാരമായി മോഡലിംഗ് ആരംഭിച്ചു.
താമസിയാതെ അഭിനയം തുടങ്ങിയ അവർ ദക്ഷിണേന്ത്യൻ ഭാഷകളിലായി 40-ലധികം സിനിമകളിൽ അഭിനയിച്ചു.
ഗണിതത്തിലും സ്റ്റാറ്റിസ്റ്റിക്സിലും അവർ ഇരട്ട ബിരുദം നേടിയിട്ടുണ്ട്.
ഇക്കാലയളവിൽ ക്വാണ്ടിറ്റേറ്റീവ് ഫിനാൻസിൽ മൈനറിംഗ്, കൊളംബിയ യൂണിവേഴ്സിറ്റിയിൽ നിന്ന് എംബിഎയും നേടി.
അവർ ഇപ്പോൾ ന്യൂയോർക്കിലെ ക്രെഡിറ്റ് സ്യൂസിൽ അസിസ്റ്റന്റ് വൈസ് പ്രസിഡന്റായി ജോലി ചെയ്യുന്നു.
മറ്റ് അവാർഡുകൾ 2002: ദൃശ്യ ടെലിവിഷൻ ഓഡിയോ അവാർഡുകൾ: മികച്ച നടി (പ്രത്യേക ജൂറി) അവാർഡ് : കൺമണി, 2002 (മലയാളം) (ഏഷ്യാനെറ്റ്) അഭിനയിച്ച ചിത്രങ്ങൾ മലയാളം വർഷം ചലച്ചിത്രം കഥാപാത്രം കുറിപ്പുകൾ 2000 ജോക്കർ കമല അരങ്ങേറ്റ ചലച്ചിത്രം 2001 വക്കാലത്ത് നാരായണൻകുട്ടി കുക്കു കുര്യൻ നൃത്തസംവിധായിക രാക്ഷസരാജാവ് മാലതി വൺമാൻഷോ ഡോക്ടർ റസിയ 2002 കുഞ്ഞിക്കൂനൻ ലക്ഷ്മി 2003 ശിങ്കാരി ബോലോന അഞ്ജലി സ്വന്തം മാളവിക മാളവിക സ്വപ്നക്കൂട് കുർജിത് സിങ് 2004 ധോബിവാല അപരിചിതൻ ദേവി ഉദയം അനിത 2007 പറഞ്ഞു തീരാത്ത വിശേഷങ്ങൾ അഞ്ജന മേനോൻ രക്ഷകൻ അശ്വതി 2008 കനൽ കണ്ണാടി ഗേളി ഫെർണാണ്ടോ 2010 പതിനൊന്നിൽ വ്യാഴം മീനാക്ഷി ടെലിവിഷൻ വർഷം സീരിയൽ ഭാഷ ചാനൽ 2002 കൺമണി മലയാളം ഏഷ്യാനെറ്റ് അവലംബങ്ങൾ ↑ ↑ ↑ ↑ ↑ {{ cite web }} :  CS1 maint: archived copy as title ( link ) ↑ 1 2 ↑ https://www.linkedin.com/in/manya-naidu-bajpai-2513a418/ ബാഹ്യ കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Manya മാന്യയുടെ ഔദ്യോഗിക പേജ്
ലാൽഗുഡി ജി. ജെ. ആർ. കൃഷ്ണൻ
ജി. ജെ. ആർ. കൃഷ്ണൻ അല്ലെങ്കിൽ ലാൽഗുഡി കൃഷ്ണൻ എന്നറിയപ്പെടുന്ന ലാൽഗുഡി ഗോപാല അയ്യർ ജയരാമൻ രാധാകൃഷ്ണൻ ഒരു കർണാടക വയലിനിസ്റ്റും ഗായകനും സംഗീതസംവിധായകനുമാണ്.
പ്രസിദ്ധനായ കർണ്ണാട്ടിക് വയലിൻ വാദകനായിരുന്ന ലാൽഗുഡി ജി.ജയരാമന്റെ മകനും ശിഷ്യനുമാണ് അദ്ദേഹം.
കാലങ്ങളായി, കൃഷ്ണൻ ലാൽഗുഡി വാദനരീതിയുടെ പാരമ്പര്യം പരിപോഷിപ്പിക്കുകയും പ്രചരിപ്പിക്കുകയും ചെയ്യുന്നു, അതോടൊപ്പം സ്വന്തം കലാപരമായ ഘടകങ്ങളും കൂടിച്ചേർന്നുമുണ്ട്.
അദ്ദേഹത്തിന്റെ ശൈലി നിർവചിക്കുന്നത് സാങ്കേതികത, ഭാവ, ലയ, വയലിൻ മനുഷ്യശബ്‌ദത്തെ അടുത്ത് അനുകരിക്കണം എന്ന ധാരണയോടുള്ള ദാർശനികമായ അനുസരണമാണ്.
വയലിൻ മാസ്റ്റർ ലാൽഗുഡി ജയരാമന്റെയും രാജലക്ഷ്മിയുടെയും മകനായാണ് ലാൽഗുഡി കൃഷ്ണൻ ജനിച്ചത്.
കൊമേഴ്‌സിൽ ബിരുദാനന്തര ബിരുദവും കോസ്റ്റ് ആൻഡ് വർക്ക് അക്കൗണ്ടന്റും കമ്പനി സെക്രട്ടറി വിദ്യാഭ്യാസവും ഉണ്ടായിരുന്നിട്ടും കൃഷ്ണൻ തന്റെ ജീവിതം സംഗീത ജീവിതത്തിനായി സമർപ്പിച്ചു.
1973ലാണ് ലാൽഗുഡി ജി. ജെ. ആർ. കൃഷ്ണന്റെ അരങ്ങേറ്റം.
പിതാവിന്റേതു പോലെ തന്നെ അദ്ദേഹത്തിന്റെ ശൈലിയും മനുഷ്യശാരീരത്തിനോട് ഏറ്റവും സാമ്യമുള്ള ശൈലിയാണ്.
ലോകമെമ്പാടും സംഗീതപര്യടനങ്ങളുമായി അദ്ദേഹം ധാരാളം സഞ്ചരിക്കുന്നു.
ജിജെആർ കൃഷ്ണൻ സാധാരണയായി തന്റെ സഹോദരി ലാൽഗുഡി വിജയലക്ഷ്മിയോടൊപ്പമാണ് വയലിൻ യുഗ്മമായി അവതരിപ്പിക്കാറുള്ളത്.
ജിജെആർ കൃഷ്ണന്റെ ലോകയാത്രകളിൽ ഇനിപ്പറയുന്നവ ഉൾപ്പെട്ടിട്ടുണ്ട്: ലിങ്കൺ സെന്റർ, ന്യൂയോർക്ക് സിംഗപ്പൂർ കലോത്സവത്തിൽ "സുനാദ പ്രവാഹം" എന്നൊരു സിംഫണി ജൂൺ 2004 ൽ-ജിജെആർ കൃഷ്ണൻ നടത്തിയിരുന്നു ട്രോപ്പിക്കൽ ഇൻസ്റ്റിറ്റ്യൂട്ട് ഓഫ് ആംസ്റ്റർഡാം ഇൻഡോ ആംസ്റ്റർഡാം ഫെസ്റ്റിവലിനുള്ള കൺസേർട്ട്‌ബോ-ആംസ്റ്റർഡാം സ്മിത്സോണിയൻ ഇൻസ്റ്റിറ്റ്യൂഷൻ-വാഷിംഗ്ടൺ, യുഎസ്എ പഴയ USSR-ലെ ഇന്ത്യൻ ഉത്സവം പർസെൽ റൂം, ലണ്ടൻ പുരസ്കാരങ്ങൾ
കൃഷ്ണൻ നേടിയ പുരസ്കാരങ്ങളിൽ ഇവ ഉൾപ്പെടുന്നു: 2022- മ്യൂസിക് അക്കാദമിയിൽ നിന്ന് സംഗീത കലാനിധി.
2017- ചെന്നൈയിലെ ഇന്ദിര ശിവശൈലം ഫൗണ്ടേഷനും മ്യൂസിക് അക്കാദമിയും നൽകുന്ന എട്ടാമത് ഇന്ദിരാ ശിവശൈലം എൻഡോവ്‌മെന്റ് മെഡൽ 2015 - സംഗീത നാടക അക്കാദമി അവാർഡ് 2009 - കലാസാഗരത്തിൽ നിന്നുള്ള സംഗീത കലാസാഗര അവാർഡ് (സംഗീതം, നൃത്തം, നാടകം എന്നിവയുടെ 42-ാമത് വാർഷിക സാംസ്കാരികോത്സവത്തിൽ സമ്മാനിച്ചത്) 2006 - കലൈമാമണി തമിഴ്‌നാട് ഇയൽ ഇസൈ നാടക മന്ദ്രം, തമിഴ്‌നാട് സർക്കാർ 1998 - കൽക്കി കൃഷ്ണമൂർത്തി സ്മാരക അവാർഡ്, കൽക്കി കൃഷ്ണമൂർത്തി മെമ്മോറിയൽ ട്രസ്റ്റിന്റെ കൽക്കി കൃഷ്ണമൂർത്തി ശതാബ്ദി വർഷം 1998 - ചെന്നൈയിലെ ശ്രീകൃഷ്ണ ഗാനസഭ, സംഗീത ചൂഡാമണി അവാർഡ് നൽകി.
1986 - ചെന്നൈയിലെ മ്യൂസിക് അക്കാദമിയുടെ മികച്ച വയലിനിസ്റ്റ് അവാർഡ് ഡിസ്ക്കോഗ്രാഫി ബോ റ്റു ദ വയലിൻസ് അവലംബം പുറത്തേക്കുള്ള കണ്ണികൾ
ലാൽ ബിഹാരി ഡേ ഇംഗ്ലീഷ് വിലാസം https://ml.wikipedia.org/wiki/Lal_Behari_Dey ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു ഇന്ത്യൻ - ഇംഗ്ലീഷ് സാഹിത്യകാരനായിരുന്നു ലാൽ ബിഹാരി ഡേ .
1824-ലായിരുന്നു ജനനം.
ഇടയ്ക്ക് ഹിന്ദുമതം ഉപേക്ഷിച്ച് ക്രിസ്തുമതത്തിലേക്കു പരിവർത്തനം ചെയ്തു.
മതപ്രചാരകൻ, പത്രപ്രവർത്തകൻ, അദ്ധ്യാപകൻ എന്നിങ്ങനെ വിവിധ നിലകളിൽ പ്രവർത്തിച്ചു.
ഗോവിന്ദസമന്ത: ബംഗാൾ പെസന്റ് ലൈഫ് (1874), ഫോക്-ടെയ്ൽസ് ഒഫ് ബംഗാൾ (1883), റിക്കളക്ഷൻസ് ഒഫ് മൈ സ്കൂൾ ഡെയ്സ് (അപൂർണം) എന്നിവയാണ് ഇദ്ദേഹത്തിന്റെ പ്രധാന കൃതികൾ.
ഈ കൃതികളെല്ലാം 1969-ൽ മഹാദേവ പ്രസാദ് 'സാഹ' എഡിഷൻസ് ഇന്ത്യനുവേണ്ടി കൊൽക്കത്തയിൽ പുനഃപ്രസിദ്ധീകരിക്കുകയുണ്ടായി.
ഗോവിന്ദസമന്ത
ഒരു ബംഗാളി കർഷകന്റെ ജനനം മുതൽ മരണം വരെയുള്ള കഥയാണ് ഗോവിന്ദസമന്ത എന്ന നോവലിൽ ചിത്രീകരിച്ചിരിക്കുന്നത്.
ഗ്രാമീണരുടെ മോഹങ്ങളും മോഹഭംഗങ്ങളും, പണം കടം കൊടുപ്പുകാരുടെ അത്യാർത്തി, സെമിന്ദാർമാരുടെ താന്തോന്നിത്തം, ക്ഷാമത്തിന്റേയും വരൾച്ചയുടേയും ദുരന്താത്മകത തുടങ്ങി ഒരു ബംഗാളി ഗ്രാമത്തിലെ ജനജീവിതത്തിന്റെ പല മുഖങ്ങളും ഇതിൽ അനാവരണം ചെയ്യപ്പെടുന്നു.
ഈ കൃതി യഥാർഥത്തിൽ ഒരു നോവലെന്നതിലുപരി ഗ്രാമീണജീവിതചിത്രങ്ങളുടെ ഒരു സമാഹാരമാണെന്ന് കെ.ആർ. ശ്രീനിവാസ അയ്യങ്കാർ (ഇന്ത്യൻ റൈറ്റിങ് ഇൻ ഇംഗ്ളീഷ് എന്ന ഗ്രന്ഥത്തിൽ) അഭിപ്രായപ്പെടുന്നു.
തന്റെ കൃതി ആധികാരിക ചരിത്രം (authentic history) ആണെന്നാണ് നോവലിസ്റ്റിന്റെ പക്ഷം.
ചോസർ, ക്രാബ്, കൂപ്പർ, ഗ്രേ, ഗോൾഡ്സ് മിത്ത്, വേഡ്സ്വർത്ത്, ഹോമർ, ലോങ്ഫെലോ തുടങ്ങിയ മഹാകവികളുടെ കൃതികളിൽ നിന്നുള്ള ഉദ്ധരണികൾ അധ്യായങ്ങളുടെ ആദ്യം ഔചിത്യപൂർവം ചേർത്തിരിക്കുന്നത് ഈ കൃതിയുടെ ഒരു സവിശേഷതയായി കാണാം.
ഗ്രാമക്കുളത്തിന്റെ കരയിലുള്ള വനിതാസംഗമം കെ.എസ്. വെങ്കടരമണിയുടെ മുരുഗൻ ദ് ടില്ലർ എന്ന നോവലിൽ ചിത്രീകരിക്കപ്പെടുന്ന അളവന്തിയിലെ നദീരംഗങ്ങളെ അനുസ്മരിപ്പിക്കുന്നു.
പലപ്പോഴും ആഖ്യാതാവായ നോവലിസ്റ്റ് വ്യാഖ്യാതാവായും പ്രത്യക്ഷപ്പെടാറുണ്ട്.
പ്രാചീന ഭാരതത്തിലെ വിധവകളെപ്പറ്റിയുള്ള അഭിപ്രായപ്രകടനവും ആയുധപൂജാവർണനയ്ക്കുശേഷം പൗരസ്ത്യരുടെ മതാഭിനിവേശവും പാശ്ചാത്യരുടെ വിരസമായ മതേതരത്വവും തമ്മിൽ താരതമ്യം ചെയ്യുന്നതും ഉദാഹരണങ്ങളാണ്.
കർഷകനെന്ന നിലവിട്ട് വാടകത്തൊഴിലാളിയായി മാറേണ്ടിവന്ന് അവസാനം ഹൃദയംപൊട്ടി മരിക്കുന്ന ഗോവിന്ദന്റെ കഥ ഹൃദയാവർജകമായി ഡേ ചിത്രീകരിച്ചിരിക്കുന്നു.
പ്രഖ്യാതമായ ഇംഗ്ലീഷ് നോവലുകളുടെ അനുകരണം ആദ്യ കാലത്തെ പല ഇന്ത്യൻ-ഇംഗ്ലീഷ് നോവലുകളുടേയും ഒരു സവിശേഷതയാണ്.
ഗോവിന്ദസമന്തയും ഇതിന് അപവാദമല്ല.
ഹെന്റി ഫീൽഡിങ്ങിന്റെ ടോം ജോൺസ് എന്ന നോവലിന്റെ ആദ്യ ഭാഗത്തിനും ഡേയുടെ കൃതിയുടെ പ്രാരംഭവാക്യങ്ങൾക്കും തമ്മിലുള്ള സാദൃശ്യം ആരുടേയും ശ്രദ്ധയാകർഷിക്കും.
ഗ്രാമീണ-കർഷക ജീവിതത്തിന്റെ ചിത്രീകരണത്തിൽ ഈ കൃതി അദ്വിതീയമാണെന്നു പറയാം.
ഭാരതീയ സാഹിത്യത്തിലാകെത്തന്നെ ഇത്തരമൊരു കൃതിക്ക് മറ്റൊരു മാതൃക കണ്ടെത്താനാവില്ല.
ഗ്രാമീണ ജനത അനുഭവിക്കേണ്ടിവരുന്ന പീഡനങ്ങളെപ്പറ്റി ഒറിയാ നോവലിസ്റ്റായ ഫക്കീർ മോഹൻ സേനാപതി രചിച്ച ചാ മനാ അഥാ ഗുന്ഥാ എന്ന നോവൽ ദശകങ്ങൾക്കുശേഷം 1902-ൽ മാത്രമാണ് പ്രസിദ്ധീകരിക്കപ്പെട്ടത്.
1936-ൽ പ്രസിദ്ധീകരിച്ച പ്രേംചന്ദിന്റെ ഗോദാൻ എന്ന നോവലിന്റെ മുന്നോടിയാണ് ഡേയുടെ നോവലെന്നു പറയാവുന്നതാണ്.
ഫോക് ടെയ്ൽസ് ഒഫ് ബംഗാൾ
ബംഗാളിൽ പ്രചാരത്തിലുള്ള ഇരുപത്തിരണ്ടു നാടോടിക്കഥകളാണ് ഫോക് ടെയ്ൽസ് ഒഫ് ബംഗാളിലുള്ളത്.
ഇന്ത്യയുടെ മറ്റു ഭാഗങ്ങളിൽ പ്രചരിക്കുന്ന കഥകളുമായി ഇവയ്ക്ക് ശ്രദ്ധേയമായ സാദൃശ്യം കാണുന്നു.
പ്രകൃതിയും ദൈവവുമായി എല്ലാക്കാലത്തും എല്ലാദേശത്തും മനുഷ്യൻ പുലർത്തിവരുന്ന അഭേദ്യബന്ധം ഈ കഥകളിൽ തെളിഞ്ഞു കാണാം.
രണ്ടോ അതിലധികമോ ഭാര്യമാരുള്ള ഭർത്താവ് ഈ സമാഹാരത്തിലെ പല കഥകളിലും പ്രത്യക്ഷപ്പെടുന്ന കഥാപാത്രമാണ്. 'ദി ഈവിൾ ഐ ഓഫ് ശനി' എന്ന കഥയിൽ ലക്ഷ്മിയും ശനിയും തങ്ങളിലാർക്കാണു കേമത്തം എന്നു തീരുമാനിക്കാൻ ശ്രീവത്സനെ സമീപിക്കുന്നു.
ലക്ഷ്മിക്കനുകൂലമായി വിധിയുണ്ടാവുകയും ശനി കോപാകുലയാവുകയും ചെയ്യുന്നു.
എന്നാൽ മൂന്നു വർഷത്തെ കഷ്ടകാലത്തിനുശേഷം ശനി വീണ്ടും ഭാഗ്യദേവതയായി മാറുന്നതോടെ കഥ ശുഭമായി പര്യവസാനിക്കുന്നു.
റിക്കളക്ഷൻസ് ഒഫ് മൈ സ്കൂൾ ഡെയ്സ്
ഇംഗ്ലീഷ് ഭാഷയിൽ ഇന്ത്യയിൽ രചിക്കപ്പെട്ട ആത്മകഥകളുടെ ആദ്യകാലമാതൃകകളിൽ ഒന്ന് എന്ന നിലയിൽ ഡേയുടെ റിക്കളക്ഷൻസ് ഒഫ് മൈ സ്കൂൾ ഡെയ്സിന് ഗണ്യമായ പ്രാധാന്യമുണ്ട്.
-ത്തിൽ ബംഗാളിൽ നിലവിലിരുന്ന വിദ്യാഭ്യാസ സമ്പ്രദായത്തിന്റെ സൂക്ഷ്മചിത്രം ഇതിൽ കാണാം.
സാമാന്യ ജനതയ്ക്കു വിദ്യാഭ്യാസം നിഷേധിക്കപ്പെട്ടിരുന്ന അവസ്ഥയിൽ നിന്ന് സംസ്കൃതത്തിലൂടേയും അറബിയിലൂടേയുമുള്ള വിദ്യാഭ്യാസത്തിലേക്കും അവിടെ നിന്നു മുമ്പോട്ടു പോയി ഇംഗ്ലീഷ് മാധ്യമത്തിലൂടെയുള്ള വിജ്ഞാന വ്യാപനത്തിലേക്കുമുള്ള ക്രമാനുഗതമായ വികാസം കൗതുകജനകമായി ഈ കൃതിയിൽ വിവരിച്ചിരിക്കുന്നു.
ലാൽ ശ്യാം ഷാ ഇംഗ്ലീഷ് വിലാസം https://ml.wikipedia.org/wiki/Lal_Shyam_Shah
മധ്യഭാരതത്തിലെ ഗോണ്ഡ്വാന പ്രദേശത്ത് ജനിച്ച ആദിവാസി നേതാവും രാഷ്ട്രീയപ്രവർത്തകനുമായിരുന്നു ലാൽ ശ്യാം ഷാ (1919-1988 മാർച്ച്).
ഗോത്രവർഗ്ഗകുടുംബത്തിൽ ജനിച്ച ലാൽ ആദിവാസികളുടെ ചരിത്രത്തിനും സംസ്ക്കാരത്തിനും ആദരവ് ലഭിക്കണമെന്ന ആവശ്യം ഉയർത്തിപ്പിടിച്ച നേതാവായിരുന്നു.
1962ൽ ചന്ദായിൽ (ഇപ്പോഴത്തെ ചന്ദ്രാപുർ) നിന്നും ലോകസഭയിലേയ്ക്കു തിരഞ്ഞെടുക്കപ്പെട്ടിരുന്നു.
അടിയന്തരാവസ്ഥക്കാലത്ത് ഒരു വർഷത്തോളം തടവിലായിരുന്ന ശ്യാം ജയിൽമോചനത്തിനു ശേഷം ജങ്കൽ ബച്ചാവോ മാനവ് ബച്ചാവോ എന്ന പ്രസ്ഥാനത്തിന്റെ സജീവ പ്രവർത്തകനുമായിരുന്നു.
ഛത്തീസ്ഗഢ് , മധ്യപ്രദേശ് , തെലങ്കാന , ഒഡിഷ , ആന്ധ്രാപ്രദേശ് , മഹാരാഷ്ട്ര എന്നീ സംസ്ഥാനങ്ങളിലെ ആദിവാസിഗോത്രപ്രദേശങ്ങളെ ഒന്നിപ്പിച്ച് ഒരു രാഷ്ട്രീയഭൂപ്രദേശം രൂപീകരിക്കുവാൻ ലാൽ ശ്രമിക്കുകയുണ്ടായി.
സുദീപ് താക്കൂർ ലാൽ ശ്യാം ഷായെക്കുറിച്ചെഴുതിയ ജീവചരിത്ര ഗന്ഥമാണ് ലാൽ ശ്യാം ഷാ അവലംബം ↑ http://www.justicenews.co.in/a-shining-legacy/ ↑ {{ cite book }} : External link in | title= ( help )
ലാൽ സിങ് ലാൽ സിങ്
സിഖ് സാമ്രാജ്യത്തിലെ സേനാനായകനും മന്ത്രിയുമായിരുന്നു രാജാ ലാൽ സിങ് .
ദലീപ് സിങ്ങിനുവേണ്ടി റാണി ജിന്ദൻ കൗർ , റീജന്റ് ഭരണം നടത്തുമ്പോൾ, 1845 മുതൽ ലാൽ സിങ്, സിഖ് ഭരണകൂടത്തിലെ പ്രധാനമന്ത്രിയും റാണിയുടെ ഉപദേഷ്ടാവുമായിരുന്നു.
ഇതിനുപുറമേ റാണി ജിന്ദന്റെ കാമുകനുമായിരുന്നു അദ്ദേഹം.
ഒന്നാം ആംഗ്ലോ-സിഖ് യുദ്ധത്തിൽ ലാൽ സിങ്, സിഖ് സേനയെ നയിച്ചിരുന്നു.
ഈ യുദ്ധത്തിൽ അവരുടെ തോൽവിക്കും ലാൽ സിങ്ങിന്റെ നടപടികൾ കാരണമായിട്ടുണ്ട്.
ബ്രിട്ടീഷ് റെസിഡൻസി കാലഘട്ടത്തിൽ , അമൃത്സർ കരാറിന് വിരുദ്ധമായി, കശ്മീരിലെ വിമതപ്രവർത്തനത്തിന് ഒത്താശചെയ്തു എന്നതിന്റെ പേരിൽ ലാൽ സിങ് വിചാരണക്ക് വിധേയനാകുകയും 1846 ഡിസംബറിൽ നാടുകടത്തപ്പെടുകയും ചെയ്തു.
സിഖ് ഭരണത്തിന്റെ തലപ്പത്തെത്തുന്നു റാണി ജിന്ദൻ കൗർ
1844-ൽ പ്രധാനമന്ത്രിയായിരുന്ന ഹീരാ സിങ് ഡോഗ്രയുടെ മരണത്തിനുശേഷം, റാണി ജിന്ദൻ, സിഖ് സാമ്രാജ്യത്തിന്റെ ഭരണത്തിൽ പിടിമുറുക്കുകയും, ജിന്ദന്റെ സമീപവൃന്ദത്തിലുണ്ടായിരുന്ന അവരുടെ സഹോദരൻ ജവാഹർ സിങ് , ദാസിയായ മംഗള എന്നിവർക്കൊപ്പം ജിന്ദന്റെ കാമുകനായ ലാൽ സിങ്ങിനും ഭരണത്തിൽ പ്രാധാന്യം കൈവന്നു.
1845-ൽ ജവാഹർ സിങ് കൊല്ലപ്പെട്ടതോടെ ലാൽ സിങ് കൂടുതൽ പ്രബലനായി.
എന്നാൽ ഇക്കാലത്ത് ഖൽസ സൈന്യത്തിന് , ലാൽസിങ്ങിനോടും റാണിയോടും പൂർണ്ണമായ കൂറുണ്ടായിരുന്നില്ല.
ഒന്നാം ആംഗ്ലോ-സിഖ് യുദ്ധകാലത്ത് സിഖ് സേനയെ ലാൽ സിങ് നയിച്ചെങ്കിലും അദ്ദേഹവും മറ്റൊരു സേനാനായകനായ തേജ് സിങ്ങും എതിരാളികളായ ബ്രിട്ടീഷുകാരുമായി രഹസ്യസഖ്യത്തിന് ശ്രമിച്ചിരുന്നു.
യുദ്ധത്തിലെ ആദ്യഘട്ടപോരാട്ടമായിന്ന 1845 ഡിസംബറിൽ നടന്ന മുദ്കി പോരാട്ടത്തിൽ വിജയിക്കാൻ സാദ്ധ്യതയുണ്ടായിരുന്നിട്ടും ലാൽ സിങ് ഫിറോസ്ശഹറിലേക്ക് പിൻമാറി.
ഇത് സിഖ് സേനയുടെ പരാജയത്തിന് കാരണമായിത്തീർന്നു.
യുദ്ധത്തിനുശേഷവും ലാൽ സിങ് പ്രധാനമന്ത്രിയായി തുടർന്നു.
എന്നാൽ ഡോഗ്ര പക്ഷക്കാരനെന്ന കാരണത്താൽ ജനങ്ങളുടെയോ സൈന്യത്തിന്റെയോ പിന്തുണ ആർജ്ജിക്കാനായില്ല.
ബ്രിട്ടീഷ് റെസിഡൻസി കാലത്ത് , സിഖ് സാമ്രാജ്യത്തിന്റെ ഭരണത്തിലെ പ്രധാന പ്രശ്നം ലാൽ സിങ്ങായിരുന്നു എന്നാണ് റെസിഡന്റായിരുന്ന ഹെൻറി ലോറൻസ് അഭിപ്രായപ്പെടുന്നത്.
ചെലവ് കുറക്കാനും വരുമാനം വർദ്ധിപ്പിക്കാനുമുള്ള ബ്രിട്ടീഷ് ആവശ്യങ്ങൾ, സേനക്ക് നൽകുന്ന ശമ്പളം വൈകിപ്പിച്ചും ജഗീറുകളിലെ മുഖ്യരെ പിഴിഞ്ഞുമാണ് ലാൽ സിങ് നിറവേറ്റിയിരുന്നത് എന്നാണ് ഹെൻറിയുടെ അഭിപ്രായം.
ഒപ്പം വൻ സ്വകാര്യസ്വത്തുണ്ടാക്കുകയും ഒരു സ്വകാര്യസേനയെ പരിപാലിക്കുകയും ചെയ്തു.
ഹെൻറി റെസിഡന്റായിരിക്കുന്ന കാലത്ത് ലാൽസിങ്ങിന്റെ പക്ഷപാതനടപടികളിൽ അതൃപ്തരായ പ്രവിശ്യകളിലെ ഭരണാധികാരികൾ ഹെൻറിയോട് പരാതി പറയുകയും ഏവരോടും തുല്യമായി പെരുമാറാൻ ഹെൻറി ലാൽസിങ്ങിനോടാവശ്യപ്പെടുകയും ചെയ്തു.
എന്നാൽ പ്രവിശ്യാഭരണാധികാരികൾ ഇംഗ്ലീഷുകാരോട് നേരിട്ട് പരാതിപ്പെടുന്നത് ഭരണം നടത്തിക്കൊണ്ടുപോകാൻ തനിക്ക് ബുദ്ധിമുട്ടുണ്ടാക്കുന്നുവെന്ന് ലാൽസിങ്ങും പരാതിപ്പെട്ടു.
എല്ലാം വാഗ്ദാനം ചെയ്യുകയും ഒന്നും നടപ്പിലാക്കാത്തതുമായ ഒരു സൂത്രശാലിയായിരുന്നു ലാൽ സിങ് എന്നായിരുന്നു 1846 ഓഗസ്റ്റിൽ ലാഹോറിൽ കാവൽ റെസിഡന്റായി എത്തിയ ജോൺ ലോറൻസ് അഭിപ്രായപ്പെട്ടത്.
ലാൽ സിങ് സർദാർമാരെ റെസിഡന്റുമായി സന്ധിക്കുന്നതിൽനിന്ന് വിലക്കുകയും ജോണിന് ചുറ്റും ചാരന്മാരെ നിയോഗിക്കുകയും ചെയ്തു.
പഞ്ചാബിലെ സാമ്പത്തിക കാര്യങ്ങളുടെ കൈകാര്യത്തിലും ലാൽ സിങ്ങിന്റെ ഇടപെടലിൽ ജോൺ അതൃപ്തി പ്രകടിപ്പിച്ചു.
വിചാരണയും നാടുകടത്തലും
ഒന്നാം ആംഗ്ലോ-സിഖ് യുദ്ധത്തെത്തുടർന്നുണ്ടായ സന്ധികരാറുകൾ പ്രകാരം സിഖ് ദർബാർ കശ്മീരടക്കുമുള്ള സാമ്രാജ്യത്തിന്റെ വടക്കുകിഴക്കൻ മലമ്പ്രദേശങ്ങൾ 1846 മാർച്ചിൽ തുടക്കത്തിൽ ബ്രിട്ടീഷുകാർക്ക് അടിയറവക്കുകയും, ഇതിൽ കശ്മീരും ജമ്മുവും ബ്രിട്ടീഷുകാർ ഗുലാബ് സിങ്ങിന് വിൽക്കുകയും ചെയ്തിരുന്നു.
എന്നാൽ കശ്മീരിന്റെ ഭരണാധികാരിയായിരുന്ന സിഖ് പ്രതിനിധി ഷേഖ് ഇമാമുദ്ദീൻ പ്രദേശത്തിന്റെ നിയന്ത്രണം വിട്ടുകൊടുക്കാൻ വർഷാവസാനം വരെ തയ്യാറായിരുന്നില്ല.
1846 ഒക്ടോബറിൽ ഗുലാബ് സിങ് ബ്രിട്ടീഷ് പിന്തുണയോടെ സൈനികനടപടിക്ക് മുതിർന്നതോടെ ഇമാമുദ്ദീൻ ബ്രിട്ടീഷുകാരോട് കീഴടങ്ങുകയും ലാൽ സിങ്ങിന്റെ നിർബന്ധപ്രകാരമാണ് താൻ അപ്രകാരം ചെയ്തതെന്ന് സമ്മതിക്കുകയും ചെയ്തു.
ലാൽ സിങ്ങിനെ വിചാരണ ചെയ്യുന്നതിന് 1846 ഡിസംബർ 3-ന് ബ്രിട്ടീഷ് ഗവർണർ ജനറലിന്റെ വിദേശകാര്യസെക്രട്ടറിയായ ഫ്രെഡറിക് ക്യൂറി , പഞ്ചാബ് റെസിഡന്റ് ഹെൻറി ലോറൻസ് , ജലന്ധർ ദൊവാബിന്റെ ചീഫ് കമ്മീഷണർ ജോൺ ലോറൻസ് എന്നിവരടങ്ങിയ അന്വേഷണകോടതി രൂപീകരിക്കപ്പെട്ടു.
കശ്മീരിലെ വിമതപ്രവർത്തനത്തിന്റെ കാരണക്കാരൻ ലാൽ സിങ് ആണെന്ന് തെളിയിക്കുന്ന, ലാൽ സിങ് തനിക്കെഴുതിയ മൂന്ന് എഴുത്തുകൾ ഷേഖ് ഇമാമുദ്ദീൻ അന്വേഷണക്കോടതിക്ക് കൈമാറി.
അതിലൊന്ന് തന്റേതാണെന്ന് ലാൽ സിങ്ങും സമ്മതിക്കുകയും ചെയ്തു.
ഡിസംബർ 4-നുതന്നെ ലാൽ സിങ് കുറ്റക്കാരനാണെന്ന് കോടതി വിധിക്കുകയും ഇതിനെത്തുടർന്ന് 2000 അഫ്ഗാൻ കുതിരക്കാരും ജനറൽ കോർട്ട്ലാൻഡ് നയിച്ചിരുന്ന കാലാൾപ്പടയും ആർട്ടില്ലറിയും അടങ്ങിയ ലാൽ സിങ്ങിന്റെ സ്വകാര്യസേനയെ ദർബാർ ഉത്തരവുപ്രകാരം പിൻവലിക്കുകയും, ലാൽ സിങ്ങിനെ ഡിസംബർ 13-ന് ഫിറോസ്പൂർ വഴി നാടുകടത്തുകയും ചെയ്തു.
ഷേഖ് ഇമാമുദ്ദീനെ വെറുതേവിട്ടു.
ലാൽഗുഡി ജയരാമൻ ഇംഗ്ലീഷ് വിലാസം https://ml.wikipedia.org/wiki/Lalgudi_Jayaraman
ഇന്ത്യയിലെ കർണാടകസംഗീത വാഗ്ഗേയകാരനും വയലിനിസ്റ്റും ആണ് ലാൽഗുഡി ജയരാമൻ (ജനനം: സെപ്റ്റംബർ 17 , 1930 - മരണം ഏപ്രിൽ 22 , 2013 ).
ലാൽഗുഡി ജയരാമൻ,​ ടി.എൻ. കൃഷ്ണൻ ,​ എം.എസ്. ഗോപാലകൃഷ്ണൻ എന്നിവർ കർണ്ണാടകസംഗീതത്തിലെ 'വയലിൻ ത്രയങ്ങൾ' എന്നറിയപ്പെടുന്നു.
2001ൽ ഇന്ത്യ ഗവൺമെന്റ് അദ്ദേഹത്തെ പദ്മഭൂഷൺ നൽകി ആദരിച്ചു.
ത്യാഗരാജന്റെ ഒരു ശിഷ്യന്റെ വംശത്തിലാണ് അദ്ദേഹം ജനിച്ചത്.
ജീവിത പശ്ചാത്തലം ആദ്യകാലജീവിതം
1930 സെപ്റ്റംബർ 17ന് ട്രിച്ചിയിലെ ലാൽഗുഡിയിൽ ജനനം .
ത്യാഗരാജസ്വാമികളുടെ വംശപരമ്പരയിലാണ് ജനിച്ചത്.
പിതാവ് വി.ആർ. ഗോപാലയ്യരുടെ കീഴിൽ ആദ്യകാലത്ത് കർണാടകസംഗീതം അഭ്യസിച്ചു.
ഗോപാല അയ്യർ കഠിനമായ പാഠങ്ങളിലൂടെ കൊച്ച് ജയരാമനിൽ തീവ്രമായ ശ്രദ്ധയുടെയും അച്ചടക്കത്തിന്റെയും സ്വഭാവങ്ങൾ നടപ്പിലാക്കി.
കർക്കശക്കാരനായ പിതാവും ഗുരുവുമായിരുന്നുവെങ്കിലും ആ ആർദ്രമായ വിരലുകൾ വിലയേറിയതാണെന്ന് വിശ്വസിച്ച്, ജയരാമനെ പെൻസിൽ മൂർച്ച കൂട്ടാൻ പോലും ഗോപാല അയ്യർ അനുവദിച്ചിരുന്നില്ല.
പന്ത്രണ്ടാം വയസ്സിൽ വയലിൻ അകമ്പടിക്കാരനായി സംഗീത ജീവിതം ആരംഭിച്ച ഇദ്ദേഹം കർണാടകസംഗീതത്തിൽ തന്റേതായ ഒരു ശൈലി രൂപപ്പെടുത്തി.
ഇത് ലാൽഗുഡി ബാണി എന്ന പേരിൽ അറിയപ്പെടുന്നു.
പരമ്പരാഗത ശൈലികളിൽ വേരുറപ്പിച്ചുകൊണ്ടുള്ള ഒരു തനതു ശൈലിയായിരുന്നു ഇത്.
ഇതുകൂടാതെ ഒട്ടേറെ കൃതികൾ , തില്ലാനകൾ , വർണം എന്നിവ ഇദ്ദേഹം ചിട്ടപ്പെടുത്തിയിട്ടുണ്ട്.
ഭാവപ്രധാനങ്ങളാണ് എന്നതാണ് ഇദ്ദേഹത്തിന്റെ കൃതികളുടെ പ്രത്യേകത.
ഗാനരചനാ മികവിന്റെ രൂപത്തിലാണ് ലാൽഗുഡിയുടെ വാദ്യോപകരണ പ്രതിഭ മുന്നിൽ വരുന്നത്.
അദ്ദേഹം വോക്കൽ ശൈലി വയലിനിലേക്ക് കൊണ്ടുവന്നു, അദ്ദേഹത്തിന്റെ അവതരണങ്ങൾ രചനകളിലെ ഗാനരചയിതാവിനെക്കുറിച്ചുള്ള അറിവ് പ്രകടമാക്കുന്നു.
ലാൽഗുഡി സജീവമായും ശാസ്ത്രീയമായും തന്റെ പ്രകടനങ്ങളെ സ്വയം വിമർശിക്കാൻ പഠിക്കുകയും ഓരോ കച്ചേരിക്ക് ശേഷവും വിശദമായ അവലോകനങ്ങൾ എഴുതുകയും ചെയ്തു, ഇത് അദ്ദേഹത്തിന്റെ പിതാവും ഗുരുവും പ്രോത്സാഹിപ്പിച്ച ശീലമാണ്.
ചെമ്പൈ വൈദ്യനാഥ ഭാഗവതർ , ശെമാങ്കുഡി ശ്രീനിവാസ അയ്യർ , ശങ്കരനാരായണൻ , ടി.എൻ. ശേഷഗോപാലൻ എന്നിവരുടെ കച്ചേരികളിൽ ഇദ്ദേഹം സ്ഥിരക്കാരനായിരുന്നു.
ലാൽഗുഡിയുടെ സ്വതസിദ്ധതയും സ്വതസിദ്ധമായ സംഗീത പ്രതിഭയും അദ്ദേഹം പ്രമുഖ ഗായകരെ അനുഗമിക്കുമ്പോൾ പലപ്പോഴും കണ്ടു.
കർണാടസംഗീതരീതി പ്രകാരമുള്ള വയലിൻ വായനശൈലി അവതരിപ്പിച്ചു എന്നത് ഇദ്ദേഹത്തിന്റെ പ്രധാന സംഭാവനയായി കരുതപ്പെടുന്നു.
2006ൽ ശൃംഗാരം എന്ന ചിത്രത്തിന്റെ സംഗീതസംവിധാനത്തിന് ദേശീയ ചലച്ചിത്രപുരസ്‌കാരം നേടി.
വനിതാ ഗായകർക്കു വേണ്ടി വയലിൻ  വായിക്കില്ലെന്നത് അദ്ദേഹത്തിന്റെ നിഷ്ഠയായിരുന്നു.
അദ്ദേഹത്തിന്റെ പിതാവായ വി.ആർ.ഗോപാലയ്യർക്കും ഇതേ നിഷ്ഠയുണ്ടായിരുന്നു.
കർണാടക ശൈലിയിലുള്ള വയലിൻ വാദനത്തിലേക്ക് അന്താരാഷ്ട്ര ശ്രദ്ധ ആദ്യമായി കൊണ്ടുവന്നത് അദ്ദേഹമാണ്.
വയലിൻ, വേണു (പുല്ലാങ്കുഴൽ), വീണ എന്നിവയുമായി 1966-ൽ സംഗീത മേള എന്ന പുതിയ ആശയവും അദ്ദേഹം അവതരിപ്പിച്ചു.
1965-ൽ എഡിൻബറോ ഫെസ്റ്റിവലിൽ വയലിൻ വായിക്കാൻ ക്ഷണിച്ച ശേഷം, ലാൽഗുഡിയുടെ സാങ്കേതികതയിലും പ്രകടനത്തിലും മതിപ്പുളവാക്കിയ പ്രശസ്ത വയലിനിസ്റ്റ് യെഹൂദി മെനുഹിൻ അദ്ദേഹത്തിന് തന്റെ ഇറ്റാലിയൻ വയലിൻ സമ്മാനിച്ചു.
മെനുഹിൻ ഇന്ത്യ സന്ദർശിച്ചപ്പോൾ ലാൽഗുഡി മെനുഹിന് ആനക്കൊമ്പ് കൊണ്ട് നിർമിച്ച നൃത്തം ചെയ്യുന്ന നടരാജ ശിൽപ്പം സമ്മാനിച്ചു.
സിംഗപ്പൂർ, മലേഷ്യ, മനില, കിഴക്കൻ യൂറോപ്യൻ രാജ്യങ്ങളിലും അദ്ദേഹം സംഗീത പരിപാടികൾ അവതരിപ്പിച്ചിട്ടുണ്ട്.
എഐആർ ന്യൂഡൽഹി ബാഗ്ദാദിലെ ഇന്റർനാഷണൽ മ്യൂസിക് കൗൺസിൽ, ഏഷ്യൻ പസഫിക് മ്യൂസിക് റോസ്ട്രം, ഇറാഖ് ബ്രോഡ്കാസ്റ്റിംഗ് ഏജൻസി എന്നിവയ്ക്ക് സമർപ്പിച്ച അദ്ദേഹത്തിന്റെ റെക്കോർഡിംഗുകൾ 1979-ൽ വിവിധ രാജ്യങ്ങളിൽ നിന്ന് ലഭിച്ച 77 എൻട്രികളിൽ ഏറ്റവും മികച്ചതായി തിരഞ്ഞെടുക്കപ്പെടുകയും ഒന്നാം സ്ഥാനം നൽകുകയും ചെയ്തു.
കൊളോൺ, ബെൽജിയം, ഫ്രാൻസ് എന്നിവിടങ്ങളിൽ കച്ചേരികൾ നടത്തുക.
യു.എസ്.എ, ലണ്ടനിൽ നടന്ന ഫെസ്റ്റിവൽ ഓഫ് ഇന്ത്യയിൽ ഇന്ത്യയെ പ്രതിനിധീകരിക്കാൻ ഇന്ത്യാ ഗവൺമെന്റ് അദ്ദേഹത്തെ തിരഞ്ഞെടുത്തു, ലണ്ടനിലും ജർമ്മനിയിലും ഇറ്റലിയിലും അദ്ദേഹം സോളോ, 'ജുഗൽബന്ദി' കച്ചേരികൾ നടത്തി, അത് മികച്ച അവലോകനങ്ങൾ നേടി.
ശ്രീ ലാൽഗുഡി 1984-ൽ ഒമാൻ, യുഎഇ, ഖത്തർ, ബഹ്‌റൈൻ എന്നിവിടങ്ങളിലേക്ക് ഒരു പര്യടനം നടത്തി, അത് വളരെ വിജയകരമായിരുന്നു.
1994-ൽ ഒഹായോയിലെ ക്ലീവ്‌ലാൻഡിൽ (യുഎസ്) പ്രീമിയർ ചെയ്ത ജയ ജയ ദേവി എന്ന ഓപ്പറാറ്റിക് ബാലെയുടെ വരികളും സംഗീതവും അദ്ദേഹം രചിച്ചു.
1999 ഒക്ടോബറിൽ ശ്രുതി ലയ സംഘത്തിന്റെ (ഇൻസ്റ്റിറ്റ്യൂട്ട് ഓഫ് ഫൈൻ ആർട്‌സ്) യുകെയിൽ ലാൽഗുഡി അവതരിപ്പിച്ചു.
കച്ചേരിക്ക് ശേഷം ലാൽഗുഡി രചിച്ച പഞ്ചേശ്വരം എന്ന നൃത്തനാടകം അരങ്ങേറി.
അദ്ദേഹത്തിന്റെ ജീവചരിത്രം, ലക്ഷ്മി ദേവ്നാഥ് എഴുതിയ, ആൻ ഇൻക്യുറബിൾ റൊമാന്റിക്, മരണാനന്തരം 2013-ൽ പുറത്തിറങ്ങി.
അതിൽ സിത്താരിസ്റ്റ് രവിശങ്കറിന്റെ മുഖവുരയും സംഗീതരംഗത്തെ അദ്ദേഹത്തിന്റെ 70 വർഷത്തെ സപര്യയും അടങ്ങിയിരിക്കുന്നു പുരസ്കാരങ്ങൾ
1963-ൽ ലാൽഗുഡിയിലെ മ്യൂസിക് ലവേഴ്‌സ് അസോസിയേഷന്റെ 'നാദ വിദ്യാ തിലക', 1972-ൽ ഇന്ത്യാ ഗവൺമെന്റിന്റെ ' പത്മശ്രീ ', ന്യൂയോർക്കിലെ ഈസ്റ്റ് വെസ്റ്റ് എക്‌സ്‌ചേഞ്ചിന്റെ 'നാദ വിദ്യാ രത്‌നാകര', 'വാദ്യ സംഗീത' എന്നിങ്ങനെ നിരവധി പദവികൾ ജയരാമൻ നേടി.
ഭാരതി സൊസൈറ്റിയുടെ കലാരത്ന, ന്യൂയോർക്ക്; 1971-ൽ ചെന്നൈയിലെ ശ്രീകൃഷ്ണ ഗാനസഭയുടെ 'സംഗീതചൂഡാമണി'; തമിഴ്നാട് സർക്കാരിന്റെ തമിഴ്നാട് സംസ്ഥാന വിദ്വാൻ, 1979-ൽ സംഗീത നാടക അക്കാദമി അവാർഡ് മുതലായവ.
ആദ്യത്തെ ചൗഡയ്യ മെമ്മോറിയൽ ദേശീയതല അവാർഡ് കർണാടക മുഖ്യമന്ത്രി ശ്രീ ജയരാമന് നൽകി.
1994-ൽ യു.എസിലെ മേരിലാൻഡിന്റെ ഓണററി പൗരത്വവും 2001-ൽ ഇന്ത്യാ ഗവൺമെന്റിന്റെ പത്മഭൂഷണും അദ്ദേഹത്തിന് ലഭിച്ചു.[12]
2006-ൽ ശൃംഗരം എന്ന ചിത്രത്തിന് മികച്ച സംഗീത സംവിധാനത്തിനുള്ള ദേശീയ ചലച്ചിത്ര പുരസ്കാരം അദ്ദേഹം നേടി.
2010-ൽ സംഗീത നാടക അക്കാദമി ഫെലോഷിപ്പ് ലഭിച്ചു.
ലാൽഗുഡി ജയരാമൻ ശ്രീമതി രാജലക്ഷ്മിയെ വിവാഹം കഴിച്ചു, അദ്ദേഹത്തിന് രണ്ട് മക്കളുണ്ട്, മകൻ ജിജെആർ കൃഷ്ണനും മകൾ ലാൽഗുഡി വിജയലക്ഷ്മിയും.
ഇരുവരും പിതാവിന്റെ പാത പിന്തുടരുന്നു, അവരുടേതായ രീതിയിൽ പ്രശസ്തരാണ്.
അദ്ദേഹത്തിന് വയലിനിസ്റ്റ്റുകളായ രാജലക്ഷ്മി,  ശ്രീമതി, വൈണികയായ പത്മാവതി എന്നിങ്ങനെ മൂന്ന് സഹോദരിമാരുണ്ടായിരുന്നു.
അദ്ദേഹത്തിൽ നിന്നാണ് ശ്രീമതി വയലിൻ പഠിച്ചത്.
പ്രശസ്ത വീണ വാദക ജയന്തി കുമരേഷ് അദ്ദേഹത്തിന്റെ സഹോദരി ശ്രീമതി രാജലക്ഷ്മിയുടെ മകളാണ്.
തില്ലാനകൾക്കും വർണ്ണങ്ങൾക്കും ഏറെ പ്രശസ്തനായ ശ്രീ ലാൽഗുഡി ജയരാമൻ ആധുനിക കാലത്തെ ഏറ്റവും മികച്ച സംഗീതസംവിധായകരിൽ ഒരാളായി കണക്കാക്കപ്പെടുന്നു.
അദ്ദേഹത്തിന്റെ രചനകൾ നാല് ഭാഷകളിലായി (തമിഴ്, തെലുങ്ക്, കന്നഡ, സംസ്‌കൃതം) വ്യാപിച്ചുകിടക്കുന്നു.
അദ്ദേഹത്തിന്റെ ശൈലിയുടെ സവിശേഷത എന്തെന്നാൽ അദ്ദേഹത്തിന്റെ രചനകളുടെ ഈണം സൂക്ഷ്മമായ താളാത്മക സങ്കീർണ്ണതകളെ മറയ്ക്കുന്നു എന്നതാണ്.
എല്ലാ പ്രമുഖ കർണാടക സംഗീതജ്ഞരുടെയും ശേഖരണത്തിന്റെ ഒരു സ്റ്റാൻഡേർഡ് ഹൈലൈറ്റ് ആയി മാറിയപ്പോഴും, അദ്ദേഹത്തിന്റെന്റെ രചനകൾ ഭരതനാട്യം നർത്തകർക്കിടയിൽ വളരെ ജനപ്രിയമാണ്.
ശ്രീ ലാൽഗുഡി ജയരാമൻ സ്വാതിതിരുനാൾ തില്ലാനയായ 'ഗീതു ധുനിക തക ധിം' രാഗ ധനശ്രീയിൽ ട്യൂൺ ചെയ്യുകയും രചനകൾ നിലവിലെ രൂപത്തിൽ സജ്ജീകരിക്കുകയും ചെയ്തു, അത് പിന്നീട് വളരെ ജനപ്രിയമായി.
കൂടാതെ, ശ്രീ ലാൽഗുഡി ജയരാമൻ ജാതിസ്വരങ്ങളും സ്വരാജതികളും രചിച്ചിട്ടുണ്ട്.
രസികപ്രിയ രാഗത്തിലുള്ള ജാതിസ്വരം ഭരതനാട്യം നർത്തകർക്കിടയിൽ പ്രചാരത്തിലുണ്ട്.
സിന്ധു ഭൈരവി, ചെഞ്ചുരുട്ടി, മോഹനകല്യാണി, ബേഹാഗ്, തിലങ്ങ് എന്നീ രാഗങ്ങൾ ഉപയോഗിച്ച് ഗ്രഹഭേദം എന്ന സങ്കൽപം വിശദീകരിക്കുന്ന ഒരു അതുല്യമായ സ്വരാജതിയും അദ്ദേഹം രചിച്ചിട്ടുണ്ട്.
അംബുജം കൃഷ്ണയുടെ നിരവധി കൃതികൾ ഉൾപ്പെടെ നിരവധി ഗാനങ്ങൾക്കും കോമ്പോസിഷനുകൾക്കും ട്യൂൺ ചെയ്ത അദ്ദേഹം വളരെയധികം പ്രശസ്തനായ ഒരു ട്യൂൺസ്മിത്താണ്.
അവലംബം ↑ ↑ http://news.keralakaumudi.com/news.php?nid=7de943792a4a6007faadc3611512ed61 ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help )
http://archives.chennaionline.com/musicseason99/profile/lalgudijayaraman.html Archived 2016-03-03 at the Wayback Machine .
ലാൽ ബഹാദൂർ ശാസ്ത്രി സ്റ്റേഡിയം, കൊല്ലം New flyover Junction near Lal Bahadur Shastri Stadium, Kollam
കൊല്ലം ജില്ലയിലെ റിസർവേ ക്യാമ്പിനു സമീപമായി കന്റോൺമെന്റ് ഏരിയയിലും കർബലയിലും ആയി സ്ഥിതി ചെയ്യുന്ന ഒരു ഫുട്ബോൾ സ്റ്റേഡിയമാണു് ലാൽ ബഹദൂർ ശാസ്ത്രി സ്റ്റേഡിയം .
മുൻപ് കോർപറേഷൻ സ്റ്റേഡിയം എന്നറിയപ്പെട്ടിരുന്ന ഇതു നിർമ്മിച്ചത് 1988-89 ലായാണ്.
6.89 കോടി മുടക്കി അടുത്തിടെ ഇത് നവീകരിക്കുകയുണ്ടായി.
2015 ദേശീയ ഗെയിംസിലെ റഗ്ബി ഇനങ്ങൾ ഇവിടെയാകും നടക്കുന്നത്.
30000 കാണികൾക്ക് ഇരിക്കവുന്ന ഇവിടെ ഫ്ലഡ് ലൈറ്റ് സൗകര്യം ഉണ്ട്.
റഗ്ബി, ഫുട്ബോൾ, അത്ലറ്റിക്സ്, ക്രിക്കറ്റ് എന്നിവയ്ക്ക് സ്റ്റേഡിയം അനുയോജ്യമാണ്.
സന്തോഷ് ട്രോഫി മത്സരങ്ങൾക്കും ഇവിടം വേദിയായിട്ടുണ്ട്.
കോളേജ് എൻഡ്, റോഡ് എൻഡ് എന്നാണു ക്രിക്കറ്റിൽ എൻഡുകൾക്ക് പേരു നൽകുക അവലംബം ↑ ↑ http://www.espncricinfo.com/india/content/ground/58238.html
ലാൽ ഷഹബാസ് കലന്തർ ദർഗ
പാകിസ്താനിലെ സിന്ധ് പ്രവിശ്യയിലെ സെഹ് വാനിലുള്ള പ്രസിദ്ധമായ സൂഫി ദർഗയാണ് ലാൽ ഷഹബാസ് കലന്തർ ദർഗ ( ഉർദു : لال شہباز قلندر مزار ; Sindhi : لال شهباز قلندر جي مزار )13-ാം നൂറ്റാണ്ടിലാണ് ഇത് സമർപ്പിച്ചത്.
വർഷംതോറും പതിനായിരക്കണക്കിനാളുകൾ ഇവിടെ സന്ദർശനം നടത്തുന്നു.
1356 സിഇയിൽ ഷാ തുഗ്ലക്ക് ആണ് ഈ ദർഗ പണിതത്.
2017 ഫെബ്രുവരി 16 ന് ഇവിടെ നടന്ന ചാവേർ സ്ഫോടനത്തിൽ 88 പേരോളം കൊല്ലപ്പട്ട സംഭവത്തോടെ ഇത് ലോക മാധ്യമ ശ്രദ്ധയിൽ ചർച്ചയായി..
കെട്ടിടം ദർഗയുടെ ഉൾവശം പ്രാധാന്യം ധ്യാനം പോലെ സൂഫികൾ ആചരിക്കുന്ന ധമ്മാൽ എന്ന നൃത്തം ഹിന്ദുക്കൾ മുസ്ലിങ്ങൾക്ക് പുറമെ ഹിന്ദുക്കളും ഇവിടെ സന്ദർശനത്തിനെത്തുന്നു
ഹിന്ദു ഭക്തരും ഈ ദർഗയിലെത്താറുണ്ട്, .
വർ‍ഷത്തിലൊരിക്കൽ ഇവിടെ നടക്കുന്ന ഉറൂസിൽ ഹിന്ദുക്കൾ ഇവിടെ മൈലാഞ്ചി ആചാരം നടത്തുന്നു..
ഗ്യാലറി The shrine at night Portions of the shrine complex resemble prominent Shia shrines in the Iraqi cities of Najaf and Karbala.